paragraph_text: Intel je američka tvrtka koja je osnovana 1968. kao Integrated Electronics Corporation, i najpoznatija je po proizvodnji mikroprocesora te namjenskih integriranih krugova. Intel također proizvodi mrežne kartice, sklopovlje za matične ploče, mobitele, i druge uređaje. Intel je najpoznatiji po svojim mikrorocesorima koji se obično skraćeno nazivaju x86, i oni su sastavni dio IBM PC (ili skraćeno PC) računala koja su sada (2020.) još de facto temelji za standardnu arhitekturu mnogih računala. U nedavno vrijeme (od 2010.) primat Intelovim mikroobradnicima u nekim poljima primjene preuzimaju mikroobradnici koji su zasnovani na [ARM] arhitekturi. Intel je multinacionalna tvrtka koja ima razvojne laboratorije i tvornice u mnogim zemljama svijeta.